**ดังคัน เอียน วัตมอร์** (เกิด 8 มีนาคม 1994) เป็นนักฟุตบอลระดับอาชีพชาวอังกฤษ ลงเล่นให้กับ สโมสรฟุตบอลซันเดอร์แลนด์ และทีมชาติอังกฤษ ชุดอายุต่ำกว่า 21 ปี ในตำแหน่งปีก และกองหน้า

ประวัติระดับสโมสร
-----------------

### อัลทรินแชม

ดังคัน วัตมอร์ เริ่มต้นลงเล่นฟุตบอลในระดับเยาวชนที่ แมนเชสเตอร์ยูไนเต็ด และถูกปล่อยตัวออกจากสโมสรเมื่อมีอายุได้ 12 ปี หลังจากนั้นได้เข้าร่วมสโมสรฟุตบอลอัลทรินแชมตอนอายุ 16 ปี หลังจากได้ถูกยืมตัวไปลงเล่นให้กับสโมสรฟุตบอลคลิเธโร วัตมอร์สามารถลงเล่นให้กับทีมชุดใหญ่ของอัลทรินแชมได้ในเดือนสิงหาคม 2010 และมีผลงานยิง 14 ประตู ในฤดูกาล 2012–13

### ซันเดอร์แลนด์

วัตมอร์ เซ็นสัญญาย้ายมาร่วมทีมซันเดอร์แลนด์ สโมสรในระดับพรีเมียร์ลีก เมื่อวันที่ 24 พฤษภาคม 2013 โดยไม่มีการเปิดเผยค่าตัว เขาได้ลงเล่นให้กับทีมชุดใหญ่เป็นนัดแรกในเดือนมกราคม 2014 โดยลงมาเป็นตัวสำรองในนัดที่ ซันเดอร์แลนด์ ชนะ คาร์ไลล์ยูไนเต็ด 3–1 ในรายการฟุตบอลถ้วยเอฟเอคัพ รอบที่ 3

ในวันที่ 31 มกราคม 2014 วัตมอร์ย้ายไปร่วมทีมฮิเบอร์เนียน ในลีกสกอตติชพรีเมียร์ชิปในสัญญายืมตัว และสามารถทำประตูแรกได้ในวันที่ 15 มีนาคม 2014 ในนัดที่ทีมแพ้ให้กับ พาร์ทิค ธิสเทิล 3 - 1 วัตมอร์อยู่ลงเล่นให้กับสโมสรฮิเบอร์เนียนจนจบฤดูกาล 2013-2014

ดังคัน วัตมอร์ ได้รับรางวัลผู้เล่นแห่งฤดูกาล จากรายการแข่งขันลีกทีมสำรอง หรือ บาร์เคลยส์ พรีเมียร์ลีก ชุดอายุต่ำกว่า 21 ปี ในวันที่ 29 พฤษภาคม 2015 หลังจากที่สามารถยิง 11 ประตู จากการลงเล่น 18 นัด

ในวันที่ 15 สิงหาคม 2015 วัตมอร์ได้ลงเล่นในเกมพรีเมียร์ลีกให้กับซันเดอร์แลนด์เป็นนัดแรก โดยลงมาเป็นตัวสำรองและสามารถทำประตูได้จากการยิงลูกวอลเลย์นอกกรอบเขตโทษ ในนัดที่แพ้ให้กับนอริชซิตี. หลังจากนั้น วัตมอร์ได้ทำประตูที่ 5 ในนัดที่ซันเดอร์แลนด์เอาชนะ สโมสรฟุตบอลเอ็กซิเตอร์ซิตี 6-3 ในรายการฟุตบอลถ้วยฟุตบอลลีกคัพ ฤดูกาล 2015–16 รอบที่ 2 ที่สนามสเตเดียมออฟไลต์ ในวันที่ 25 สิงหาคม 2015

วัตมอร์ ได้ตกลงเซ็นต่อสัญญาฉบับใหม่ อีก 4 ปีกับซันเดอร์แลนด์ ในวันที่ 22 พฤศจิกายน 2015

ประวัติระดับทีมชาติ
-------------------

ในวันที่ 28 พฤษภาคม 2015 วัตมอร์ได้ลงเล่นนัดแรกให้กับทีมชาติอังกฤษ ชุดอายุต่ำกว่า 20 ปี ในรายการตูลง ทัวร์นาเมนท์ และสามารถทำประตูที่สองของทีม ในนัดที่เสมอกับโมร็อคโค 3-3 ต่อมาในวันที่ 3 มิถุนายน 2015 เขาได้ทำประตูที่สองของเขา จากการได้ลงเล่นเป็นนัดที่สาม ในนัดที่แพ้ให้กับเม็กซิโก 1-2 หลังรายการการแข่งขันสิ้นสุดลง วัตมอร์ได้ถูกจัดให้อยู่ในทีมแห่งทัวร์นาเมนท์ และได้รับคะแนนเสียงเลือกให้เป็นผู้เล่นดาวรุ่งของทัวร์นาเมนท์

หลังจากนั้น ในวันที่ 25 สิงหาคม 2015 วัตมอร์ได้ถูกเรียกชื่อติดทีมชาติอังกฤษ ชุดอายุต่ำกว่า 21 ปี เป็นครั้งแรก และได้ลงเล่นให้กับทีมนัดแรก โดยลงมาเป็นตัวสำรองในครึ่งหลัง ในนัดที่เอาชนะทีมชาติสหรัฐอเมริกา ชุดอายุต่ำกว่า 23 ปี และได้จ่ายบอลให้เจมส์ วิลสัน ทำประตูชัยของทีม ในวันที่ 3 กันยายน 2015

ต่อมาในวันที่ 14 พฤศจิกายน 2015 วัตมอร์ ลงมาเป็นตัวสำรองช่วงท้ายเกม ในรายการฟุตบอลชิงแชมป์แห่งชาติยุโรป 2017 รุ่นอายุต่ำกว่า 21 ปี รอบคัดเลือก ในนัดที่ชนะทีมชาติสวิตเซอร์แลนด์ ชุดอายุต่ำกว่า 21 ปี ไป 3-1 โดยมีส่วนร่วมกับทั้งสามประตู จากการเรียกจุดโทษหนึ่งครั้ง ต่อด้วยสามารถทำประตูแรกของตัวเองให้กับทีมได้ และจ่ายบอลให้เพื่อนทำประตูปิดท้ายเกม

สถิติ
-----

*ณ วันที่ 25 สิงหาคม 2015.*

| ทีม | ฤดูกาล | ลีก | ฟุตบอลถ้วย | ลีกคัพ | อื่นๆ1 | รวม |
| --- | --- | --- | --- | --- | --- | --- |
| ระดับ | เกม | ประตู | เกม | ประตู | เกม | ประตู | เกม | ประตู | เกม | ประตู |
| อัลทรินแชม | 2011–12 | คอนเฟอเรนซ์ นอร์ธ | 11 | 1 | 0 | 0 | 0 | 0 | 0 | 0 | 11 | 1 |
| 2012–13 | 39 | 14 | 3 | 0 | 0 | 0 | 1 | 0 | 43 | 14 |
| รวม | 50 | 15 | 3 | 0 | 0 | 0 | 1 | 0 | 54 | 15 |
| ซันเดอร์แลนด์ | 2013–14 | พรีเมียร์ลีก | 0 | 0 | 1 | 0 | 0 | 0 | 0 | 0 | 1 | 0 |
| ฮิเบอร์เนียน (ยืมตัว) | 2013–14 | สกอตติชพรีเมียร์ชิป | 9 | 1 | 1 | 0 | 0 | 0 | 0 | 0 | 10 | 1 |
| ซันเดอร์แลนด์ | 2014–15 | พรีเมียร์ลีก | 0 | 0 | 0 | 0 | 0 | 0 | 0 | 0 | 0 | 0 |
| 2015–16 | พรีเมียร์ลีก | 7 | 2 | 0 | 0 | 1 | 1 | 0 | 0 | 8 | 3 |
| รวม | 7 | 2 | 1 | 0 | 1 | 1 | 0 | 0 | 9 | 3 |
| รวม | 63 | 18 | 5 | 0 | 1 | 1 | 3 | 0 | 73 | 19 |
|

1รวมรายการฟุตบอลถ้วย เอฟเอ โทรฟี

ชีวิตส่วนตัว
------------

ดังคัน วัตมอร์ เป็นลูกชายของ เอียน วัตมอร์ อดีตประธานบริหารสมาคมฟุตบอลอังกฤษ. นอกจากให้เวลากับฟุตบอลอาชีพแล้ว วัตมอร์ยังเข้ารับการศึกษาในระดับปริญญาตรี ด้านเศรษฐศาสตร์ และบริหารธุรกิจ โดยหลังจากที่เซ็นสัญญากับซันเดอร์แลนด์ วัตมอร์ได้ย้ายหน่วยกิตจากมหาวิทยาลัยแมนเชสเตอร์ มายังมหาวิทยาลัยนิวคาสเซิล. และสามารถสำเร็จการศึกษาด้วยคะแนนเกียรตินิยมอันดับหนึ่งอีกด้วย

อ้างอิง
-------

1. ↑  "Barclays Premier League Squad Lists 2013/14 are revealed". Premier League. 4 September 2013. คลังข้อมูลเก่าเก็บจากแหล่งเดิมเมื่อ 2016-04-07. สืบค้นเมื่อ 14 March 2014.
2. ↑  "Premier League Player Profile Duncan Watmore". *Premier League*. Barclays Premier League. 2015. คลังข้อมูลเก่าเก็บจากแหล่งเดิมเมื่อ 2015-05-30. สืบค้นเมื่อ 17 January 2015.
3. 1 2
4. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2015-12-08. สืบค้นเมื่อ 2015-09-13.
5. 1 2 3  "Sunderland sign Altrincham striker Duncan Watmore". *BBC Sport*. BBC. 24 May 2013. สืบค้นเมื่อ 1 February 2014.
6. ↑  "Striker Watmore excited by move to Sunderland". *Sunderland Echo*. 25 May 2013. คลังข้อมูลเก่าเก็บจากแหล่งเดิมเมื่อ 2015-02-17. สืบค้นเมื่อ 30 May 2013.
7. ↑  "Sunderland 3 Carlisle 1". *www.safc.com*. Sunderland AFC.
8. ↑  "Butcher Adds Three Loan Signings". *Hibernian FC*. 31 January 2014. คลังข้อมูลเก่าเก็บจากแหล่งเดิมเมื่อ 2014-02-02. สืบค้นเมื่อ 2015-09-13.
9. ↑  "Partick Thistle 3-1 Hibernian". *BBC*. 1 February 2014. สืบค้นเมื่อ 15 March 2014.
10. ↑  "Out of Contract Players". *Hibernianfc.co.uk*. Hibernian FC. 26 May 2014. คลังข้อมูลเก่าเก็บจากแหล่งเดิมเมื่อ 2014-05-29. สืบค้นเมื่อ 26 May 2014.
11. ↑  "Watmore claims Barclays U21 Player of the Season award". Premier League. คลังข้อมูลเก่าเก็บจากแหล่งเดิมเมื่อ 2015-06-08. สืบค้นเมื่อ 29 May 2015.
12. ↑
13. ↑
14. ↑
15. ↑
16. ↑  "Chuba Akpom spares England U20s blushes in Toulon opener". The FA.
17. ↑  "England U20s finally lose after Mexico battle back in Toulon". The FA.
18. ↑
19. ↑
20. ↑
21. ↑
22. ↑
23. ↑  สถิติของ Duncan Watmore ที่ Soccerbase
24. ↑  "Games played by Duncan Watmore". Soccerway.
25. 1 2  "Games played by Duncan Watmore". soccerbase.
26. ↑  "Games played by Duncan Watmore". soccerbase.
27. ↑  "Games played by Duncan Watmore". soccerbase.
28. ↑  "Student Watmore eager to pass Hibernian exam". *The Scotsman*. Johnston Publishing. 1 February 2014. สืบค้นเมื่อ 1 February 2014.
29. ↑  >"First-class Duncan". Sunderland AFC. สืบค้นเมื่อ 13 September 2015.